DIVINA-COMEDIA-TA-WEB	Tanlèu se trape circonscrita en eth, era vertut informatiua irràdie ath sòn entorn, dera madeisha manèra que quan viuie damb es sòns membres; e atau coma er aire, quan eth temps ei plojós, se presente ornat de diuèrsi colors per çò des arrais deth solei qu’en eth se reflectissen, dera madeisha manèra er aire der entorn cuelh era forma que l’imprimís virtuauments era amna qu’ei aquiu arturada; e semblable dempús ara ahlama que seguís en toti es sòns movements ath huec, era naua forma va seguint ar esperit.